**Valg af avlerrepræsentanter til det rådgivende Bevaringsudvalg for Danske Husdyrgenetiske Ressourcer**

**Avlere skal forhåndsregistrere sig hos NaturErhvervstyrelsen, såfremt man ønsker at opstille og/eller stemme ved valget.**

**Sådan er reglerne[[1]](#footnote-1)**

Ejere af oprindelige danske kvæg-, svine-, fåre- og gede racer er opstillings og stemmeberettiget, såfremt de er fyldt 18 år. Listen over de oprindelige danske husdyrracer findes i bilag 2, hvor kriterierne for dyrenes renhed og dokumentation endvidere er beskrevet.

NaturErhvervstyrelsen skal forhåndsregistrere personer, der ønsker at opstille og/eller stemme. Det er muligt at opstille sig selv.

En godkendt ejer (herefter avler) har én stemme pr. hver af de op til fire husdyrarter, som den pågældende ejer. En avler, som ejer oprindeligt dansk kvæg og svin, kan således afgive én stemme på én opstillet kvægavler og én stemme på én opstillet svineavler. Der kan kun stemmes ved personligt fremmøde på valgmødet.

Personer eller repræsentanter for juridiske personer, som ejer en eller flere af de oprindelige danske kvæg-, fåre-, eller gederacer, kan godkendes, hvis ejerskabet kan bekræftes via opslag i det Centrale Husdyr Register (CHR) og hhv. Kvægdatabasen, Gede- eller Fåreregistreringen.

Personer eller repræsentanter for juridiske personer, som ejer en eller flere af de oprindelige danske svineracer, kan godkendes, hvis de fremsender et ID-nummer på et svin, som der aktuelt står i besætningen og som er registreret i Svinedatabasen samt at det fremgår i CHR[[2]](#footnote-2), at de er ejere af svin.

For at blive forhåndsregistreret, skal der indsendes en forhåndsregistrering til NaturErhvervstyrelsen, det sker ved, at udfylde følgende blanket og efterfølgende fremsende **Senest d. 3. august 2015** til:

**NaturErhverstyrelsen**

**Center for Landbrug, Miljø og Biodiversitet**

**Nyropsgade 30**

**1780 København V**

Fremsendelsen kan endvidere ske elektronisk til denne mailadresse: Bevaringsudvalget@naturerhverv.dk

**Såfremt man ønsker at opstille, kan man fremsende et CV/beskrivelse på én A4-side. Disse vil blive rundsendt den 17. august.**

**Følgende poster er på valg:**

**1) 2 Kvægavlsrepræsentanter - 4-årig periode.**

**2) 1 Svineavlsrepræsentant – 4-årig periode.**

**3) 1 Fåreavlsrepræsentant – 4-årig periode.**

**4) 1 Gedeavlsrepræsentant – 2-årig periode.**

I tråd med Intentionen i Lov om Ligestilling opfordrer NaturErhvervstyrelsen til, at parterne ved opstillingen og ved valghandlingen tager hensyn til det ligestillingsmæssige aspekt.

**Senest d. 17. august 2015** offentliggør NaturErhvervstyrelsen en valgliste over kandidater samt en liste over stemmeberettigede på styrelsens hjemmeside.

**Valget afholdes lørdag d. 29 august 2015** på NaturErhvervstyrelsens adresse i Randers, Haraldsvej 60, 8960 Randers SØ

**Forhåndsregistrering i forbindelse med valg af x avlerkandidater til det rådgivende Bevaringsudvalg for Danske Husdyrgenetiske Ressourcer (Bevaringsudvalget)**

 **FRIST 3. aug. 2015**

|  |  |
| --- | --- |
| **Navn:**      | **CHR nummer:**      |
| **Adresse:**      | **E-mail:**      |
| **Postnummer og by:**      | **Tlf./ mobil-nummer:**      |

De specifikke regler for opstillings- og vælgergodkendelse fremgår af bilag 1 og 2 i Kommissorium for Bevaringsudvalg hos oprindelige danske husdyrracer.

**Jeg ønsker at opstille til en avlerudvalgspost i Bevaringsudvalget:**

Undertegnede, der er fyldt 18 år, ønsker at opstille til det rådgivende Bevaringsudvalg for Danske Husdyrgenetiske Ressourcer og søger derfor NaturErhvervstyrelsen om godkendelse.

Jeg ønsker at opstille til følgende avlerpost (kun 1 kryds):

|  |  |  |
| --- | --- | --- |
| **Kvæg**  | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Får** | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Ged** | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Svin** | [ ]  | Der skal vedlægges ID-nummerpå et svin, som aktuelt står i besætningen og som samtidig er registreret i svinedatabasen hos NaturErhvervstyrelsen. |

**Jeg ønsker at stemme på kandidat(er) til Bevaringsudvalget:**

Undertegnede, der er fyldt 18 år, søger om godkendelse som stemmeberettiget på en eller flere kandidat(er) til det rådgivende Bevaringsudvalg for Danske Husdyrgenetiske Ressourcer og søger derfor NaturErhvervstyrelsen om godkendelse:

Jeg ønsker at stemme på følgende avlerposter (op til 5 krydser):

|  |  |  |
| --- | --- | --- |
| **Kvæg**  | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Får** | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Ged** | [ ]  | Angiv mindst et CKR nr. på et dyr, som opfylder betingelserne i bilag 1 og 2CKR nr.: \_\_\_\_\_\_\_\_\_\_\_\_\_\_\_ |
| **Svin** | [ ]  | Der skal vedlægges IDnummer på et svin, som aktuelt står i besætningen og som samtidig er registreret i svinedatabasen hos NaturErhvervstyrelsen. |

**Dato:**     /     -2015

**Underskrift:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ansøgningsfristen er 3. august 2015**. **Ansøgninger, der modtages efter denne dato behandles ikke.**

Ansøgningsskema(er) sendes til:

**NaturErhvervstyrelsen**

**Center for Landbrug, Miljø og Biodiversitet**

**Nyropsgade 30**

**1780 København V**

Ansøgningsskemaet kan også indsendes via mail til Bevaringsudvalget@naturerhverv.dk

**Bilag 1**

**Valg og udpegning af Bevaringsudvalgets medlemmer**

Udvalget består af 14 medlemmer: én formand, ni avlere samt én repræsentant fra hver af organisationerne Økologisk Landsforening, Landbrug & Fødevarer, Aarhus Universitet og Kulturministeriet.

**Valg af kvæg-, fåre-, gede-, svine- og hesteavler repræsentanterne**

De otte af avlerposter fordeles mellem de fem dyrearter på følgende måde:

* Tre kvægrepræsentanter
* To svinerepræsentanter
* En gederepræsentant
* En fårerepræsentant
* En hesterepræsentant

Ejere af oprindelige danske kvæg-, fåre-, gede-, svine- og hesteracer er opstillings- og stemmeberettiget, såfremt de er fyldt 18 år. Listen over de oprindelige danske husdyrracer findes i bilag 2, hvor kriterierne for dyrenes renhed og dokumentation endvidere er beskrevet.

NaturErhvervstyrelsen skal forhåndsgodkende personer, der ønsker at opstille og/eller stemme.

Personer eller repræsentanter for juridiske personer, som ejer en eller flere af de oprindelige danske kvæg-, fåre- eller gederacer, kan godkendes, hvis ejerskabet kan bekræftes via opslag i Centrale Husdyr Register (CHR) og hhv. Kvægdatabasen, Gede- eller Fåreregisteringen.

Personer eller repræsentanter for juridiske personer, som ejer en eller flere af de oprindelige danske hesteracer, kan godkendes, hvis der fremsendes dokumentation, som bekræfter ejerskabet.

Personer eller repræsentanter for juridiske personer, der ejer en eller flere af de oprindelige svineracer, kan godkendes, hvis de fremsender ID numrene på de grise, som der aktuelt står i besætningen og som er registreret i Svinedatabasen samt at det fremgår i CHR[[3]](#footnote-3), at de er ejere af svin.

Senest en måned før afholdelse af valget skal alle, der ønsker at opstille og/eller stemme indsende et forhåndsregistreringsskema. Valgdatoen, sted og forskudsregisteringen annonceres via en elektronisk nyhed samt på NaturErhvervstyrelsens hjemmeside. Det vil endvidere fremgå af nyheden, at NaturErhvervstyrelsen henstiller, at der så vidt muligt opstilles lige mange kandidater af hvert køn, og at man ved afgivelse af sin stemme tager hensyn til det ligestillingsmæssige aspekt.

Senest 10 dage før valget offentliggør NaturErhvervstyrelsen en valgliste over kandidater samt en liste over stemmeberettigede på hjemmesiden. Kandidaternes opstillingsorden er alfabetisk.

Hvis der ikke er opstillet flere kandidater, end der skal vælges indenfor en husdyrart, foreligger der fredsvalg for den pågældende husdyrart. Hvis der opstilles færre kandidater, end den pågældende husdyreart berettiger til, vil pladsen være ubesat fire år frem.

En godkendt ejer (herefter avler) har én stemme pr. hver af de op til fem husdyrarter, som den pågældende ejer. En avler, som ejer oprindeligt dansk kvæg og svin, kan således afgive én stemme på én opstillet kvægavler og én stemme på en opstillet svineavler. Der kan kun stemmes ved personligt fremmøde på valgmødet.

En avler, som ejer flere forskellige oprindelige danske husdyrarter kan alene opstille én gang. Avlere skal angive, hvilken husdyrart den pågældende ønsker at opstille for.

De tre kvægavlere, de to svineavlere, den gedeavler, den fåreavler og den hesteavler, som får flest stemmer er valgt. Ved stemmelighed mellem flere trækkes der lod om posten.

For at sikre kontinuitet i arbejdet vælges første gang fire repræsentanter (en kvæg-, en svine-, en gede- og en hesterepræsentant) for fire år og fire repræsentanter (to kvæg-, en svine- og en fårerepræsentant) for to år. Den kvæg- og den svineavler, som får flest stemmer får de to fireårige poster. Herefter vælges fire repræsentanter hvert andet år for fire år.

NaturErhvervstyrelsen indkalder til og afholder det første valgmøde og afholder derefter et valgmøde hvert andet år. NaturErhvervstyrelsen udpeger en valgledelse blandt styrelsens ansatte. Valgledelsen består af en eller flere personer, og denne sørger for, at der udfærdiges et referat fra valgets resultat, som underskrives af valgledelsen. Valgresultatet offentliggøres på NaturErhvervstyrelsens hjemmeside.

Valgledelsen afgør eventuelle tvivlsspørgsmål i forbindelse med valghandlingen.

**Udpegning af de resterende medlemmer samt formand**

***Udpegning af erhvervs- og ministerielrepræsentanter***

Repræsentanterne fra hhv. Økologisk Landsforening, Landbrug & Fødevarer, Kulturministeriet og Aarhus Universitet udpeges af fødevareministeren efter indstilling for fire år ad gangen.

***Udpegning af fjerkrærepræsentant***

Efter indstilling fra de relevante specialklubber og udvalg under Danmarks Fjerkræavlerforening udpeger fødevareministeren en fjerkrærepræsentant.

***Udpegning af formand***

Formanden udpeges af fødevareministeren for fire år. Formanden vælges ikke blandt udvalgets medlemmer.

**Bilag 2**

**Tabel oversigt over de oprindelige danske husdyrracer:**

|  |  |
| --- | --- |
| **Husdyrart** | **Race** |
| **Heste** | Den Jydske Hest, Frederiksborghest og Knabstrupper |
| **Kvæg** | Jysk Kvæg, Rød Dansk Malkerace anno 1970, Sortbroget Dansk Malkerace anno 1965, Korthorn af dansk afstamning og Agersø-kvæg. |
| **Svin** | Dansk Landrace Svin anno 1970 (DL – 1970) og Sortbroget Landrace Svin (SL) |
| **Får** | Det Danske Landfår og Hvidhovedet Marsk Får |
| **Geder** | Dansk Landrace Ged |

For nogle af de oprindelige danske husdyrracer er registrering af afstamning først blevet systematiseret inden for de senere år. Der stilles derfor forskellige krav til dokumentationen af racerenhed for de enkelte arter og racer. Nedenfor er beskrevet de racespecifikke bestemmelser.

**Heste**

|  |  |
| --- | --- |
| Race | Racespecifikt krav |
| Den Jydske Hest | Hoppen eller hingsten skal være mindst 15/16 Jydsk hest i 4. slægtsled |
| Frederiksborghest | Hoppen eller hingsten skal være mindst 7/8 Frederiksborger i 3. slægtsled |
| Knabstrupper | Hoppen eller hingsten skal være mindst 6/8 Knabstrupper i 3. slægtsled |

**Kvæg**

|  |  |
| --- | --- |
| Race | Racespecifikt krav |
| RDM anno 1970 | Køer skal være registreret i Kvægdatabasen med en RDM-raceandel på mindst 15/16. Tyre skal være registreret i databasen med 16/16 – dele.  |
| SDM anno 1965 | Køer skal være registreret i Kvægdatabasen med en SDM-raceandel på mindst 15/16. Tyre skal være 16/16 – dele SDM. |
| Korthorn | Kun dyr med aner af Malkekorthorn i mindst 4 slægtsled kan godkendes. |
| Jysk Kvæg | Dyrene skal være godkendt som stamdyr eller være efterkommere af stamdyr. |
| Agersø-kvæg | Dyr som indgik i den gruppe på i alt 33 dyr, som ved DNA-undersøgelsen i 2003-2004 blev udpeget som værende Agersø-kvæg samt efterkommere af disse (i henhold til undersøgelsen foretaget ved Biologisk Institut). |

**Svin**

|  |
| --- |
| Orner og søer, som er efterkommere af godkendte stamdyr og at dette kan dokumenteres ved at de er registreret i Databasen for Avlssvin |

**Får**

|  |  |
| --- | --- |
| Race | Racespecifikt krav |
| Dansk Landfår | Dyr som nedstammer fra besætninger fra Hulsig Klit, Vesterbølle og Ertebølle samt efterkommere af disse |
| Marsk Får | Hundyr skal have en anetavle, hvor mindst 15 af 16 aner i 4. led er af Marsk-race. Væddere skal være 16/16-dele Marsk i 4. led. |

**Geder**

|  |
| --- |
| Bukke og geder af racen Dansk Landraceged, som kan dokumenteres via Gederegistreringen.  |

1. Fremgår af kommissoriet for Bevaringsudvalget, se bilag 1. [↑](#footnote-ref-1)
2. I CHR findes der ikke enkeltdyrsregistreringer for svin. Det er alene muligt at tjekke, om der findes svin på en ejendom. [↑](#footnote-ref-2)
3. I CHR findes der ikke enkeltdyrsregistreringer for grise. Det er alene muligt at tjekke, om der findes grise på en ejendom. [↑](#footnote-ref-3)